E 1895 e vefe bet Charles ar Gofig an hini kentañ o tegas eus Bro-Skos ar « great highland bag pipe ». Merkit ivez e voe profet ur « bagpipe  skosat », ur benveg-seniñ brasoch eget ur binioù, da Wilherm eus Benach gant kinidi Bro-Dreger (Kelaouenn Breizh niv. 260 miz Eost 1982). 5 binioù-bras a oa e Breizh e 1930 hervez kont. Krouet e voe « Kenvreuriez ar Viniouerien » pe K.A.V. e Pariz gant H. la Menn, D. le Voyer ha R. Audic. 4 binioù-bras, 2 vinioù, 3 bombard hag un taboulin a oa enni e 1937 (diwar : musique bretonne, histoire des sonneurs de tradition, dastumadenn Ar Men / Le Chasse Marée). Chom a rae soudarded skosat el Liger-Atlantel e  1940, ha dreist-holl war dachenn La Maillardais war gumun ar Chavr. Ur blaketenn war tonioù biniawoù ha bombardoù a voe embannet e 1942 gant K.A.V. : an notennadur a glot gant an notennadur skosat implijet hiziv. Krouet e voe ar B.A.S. Bodadeg ar Sonerion e 1943. E izili a voe pedet da seniñ e-kichen ar Glasgow City Police Pipe Band evit kendalch ar Force Française Libre e 1947.